Eduards Reinke

Eduards Reinke (; 1875—1932) bija vācbaltiešu uzņēmējs un sabiedriskais darbinieks. Ventspils pilsētas galva (1911—1915), vācu okupācijas laikā Ventspils birģermeistars (1915—1918). Kopā ar vecāko brāli Maksi Reinki (1865—1931) bija Ventspils kuģniecības (rēderejas) līdzīpašnieks.

 Dzīvesgājums 
Dzimis 1875. gada 20. aprīlī Ventspils tirgotāja Eduarda Vilhelma Reinkes (1835—1891) ģimenē. Maksim un Eduardam Reinkēm piederēja kuģi “Kurland”, ”Windau”, “Libau”, ”Cito”, ”Dagmar”, ”Lookout”, ”Wilhelm Tell”, ”Nordsee” un citi. Reinkes kuģi regulāri veica kravas un pasažieru reisus starp Ventspili, Liepāju, Rīgu un Pēterburgu.Ingrīda Štrumfa. "Ventspils grāmata"

1911. gadā Reinki ievēlēja par Ventspils pilsētas galvu. Pirmā pasaules kara laikā pēc Kurzemes okupācijas 1915. gadā viņu iecēla par Ventspils birģermeistaru, šo amatu viņš pildīja līdz Latvijas valsts pasludināšanai 1918. gada novembrī. 1930. gada ekonomiskās krīzes laikā brāļiem Reinkēm piederošā kuģniecība bankrotēja.

Miris 1932. gada 12. februārī Ventspilī.biographien.lv

 Atsauces 

Kategorija:1875. gadā dzimušie
Kategorija:1932. gadā mirušie
Kategorija:Ventspils pašvaldības vadītāji
Kategorija:Vācbaltieši